Diari Oficial de la Generalitat Valenciana


Sumari del DOGV 8430, del 23-11-2018 (2018/10915)

RESOLUCIÓ de 20 de novembre de 2018, de la Direcció General per a l'Agència de Seguretat i Resposta a les Emergències, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10945


Data del document
:   20-11-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 20 de novembre de 2018, de la Direcció General per a l'Agència de Seguretat i Resposta a les Emergències, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2018. [2018/10984]  
Dins del marc de la normativa de desplegament de la Llei 14/2010, de 3 de Desembre, d'espectacles públics, activitats recreatives i establiments públics, la Resolució de 3 de setembre de 2018 (DOGV 8378, 07.09.2018), va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió que ha de tindre lloc l'últim trimestre de 2018.  
En virtut del procediment establit, la Resolució de 29 d'octubre de 2018, de la Direcció General per a l'Agència de Seguretat i Resposta a les Emergències (DOGV 8415, 02.11.2018), va publicar la llista provisional d'admesos/es i exclosos/es per a la referida prova avaluadora. Així mateix, s'obria un termini de 10 dies hàbils per a procedir, per part dels aspirants, a l'esmena de la documentació no aportada o aportada amb deficiències.  
En aquest marc, l'article 5, paràgraf 3, de la Resolució de 3 de setembre estableix que, en el termini de 10 dies hàbils a comptar des de la finalització del termini d'esmena, la Direcció General per a l'Agència de Seguretat i Resposta a les Emergències ha de publicar, en el DOGV i en els taulers d'anuncis del departament en les tres províncies, la llista definitiva d'admesos/es i exclosos/es de la convocatòria. En aquesta publicació s'indicarà l'hora i el lloc en què es farà la prova avaluadora.  
  
En conseqüència, la present resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en l'esmentada Resolució de 3 de setembre.  
  
Per tot això, i d'acord amb l'article 5, suara mencionat, en relació amb l'article 30 del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat i també l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què es refereix l'article 6 de la Resolució de 3 de setembre de 2018, la llista definitiva de persones admeses (annex I d'aquesta resolució) i també la llista provisional de persones excloses (annex II) per a la prova avaluadora per a l'acreditació del personal del Servei Específic d'Admissió que s'ha de fer l'últim trimestre de 2018.  
  
Segon  
La realització de la prova avaluadora és a les 09.00 hores del dia 4 de desembre de 2018.  
  
Tercer  
Els llocs de realització de les proves avaluadores del personal del Servei Específic d'Admissió són:  
Província d'Alacant: CdT, Centre de Turisme d'Alacant. Adreça: carrer del Mont Tossal, s/n, d'Alacant.  
Província de Castelló: dependències de la Direcció Territorial de la Presidència de la Generalitat a Castelló. Direcció: carrer Major, núm. 78, de Castelló de la Plana (Casa dels Caragols).  
Província de València: dependències de l'Escola Valenciana d'Estudis de la Salut (EVES). Direcció: carrer Juan de Garay, núm. 21, de València.  
  
Quart  
Els aspirants que hagen sigut exclosos poden, en el termini establit en l'article 124 de la Llei 39/2015, d'1 d'octubre, del procediment administratiu comú de les administracions públiques, interposar un recurs de reposició davant del director general de l'Agència de Seguretat i Resposta a les Emergències, tal com estableix l'article 5.3 de la Resolució de 3 de setembre de 2018.  
  
Cinqué  
Les llistes definitives que consten en els annexos d'aquesta resolució incorporen els/les aspirants que, sense haver sigut inclosos/es en la llista provisional publicada, van acreditar després d'aquesta publicació que havien presentat en el termini escaient la documentació exigida per a l'esmena requerida i que, en conseqüència, tenien el dret de poder realitzar les proves avaluadores convocades.  
  
València, 20 de novembre de 2018.- El director general per a l'Agència de Seguretat i Resposta a les Emergències: José María Ángel Batalla.